કરવા ચોથનો પર્વ હોય અને તેમાં બૉલીવુડ કઈ રીતે બાકી રહી જાય. દરેક તહેવારમાં ઉત્સાહભેર ભાગ લેતાં બૉલીવુડે કરવા ચોથની પણ શાનદાર ઉજવણી કરી હતી. બૉલીવુડ અભિનેત્રીઓએ પણ સામાન્ય મહિલાઓની જેમ પોતાના સુહાગના લાંબા આયુષ્યની કામના કરતા આ વ્રત રાખ્યું. ઐશ્વર્યા રાય બચ્ચન, જયા બચ્ચન, શિલ્પા શેટ્ટી, શ્રીદેવી, કિરણ ખેર સહિતની બૉલીવુડ હસ્તીઓએ પતિઓ સાથે ચાંદ જોઈ કરવા ચોથનું વ્રત પૂર્ણ કર્યું. અમિતાભ બચ્ચનના જુહુ ખાતેના બંગલે કરવા ચોથની ઉજવણી કરવામાં આવી, તો અનિલ કપૂરના ઘરે પણ કરવા ચોથ ઉજવવામાં આવી.